Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2166

3. ábra Feszültségi repedés vizsgálat (csapbenyomásos módszer) 3.3 Eljárás a próbatestek átszakadásához szükséges tárolási idő meghatározására 3.3.1 A vizsgálat végrehajtása 15 próbatestet egyenként akadálymentesen a 2.b ábra szerinti 15 db csapra ütközésig felsajtolnak, és a mindenkori vizsgáló folyadékkal töltött és 40 ˚C-ra temperált üvegcsőbe helyeznek. A vizsgálati hőmérsékletet 1 ˚C pontossággal állandó értéken kell tartani. Vizuális megfigyeléssel meg kell határozni az egyes csapokon a próbatestek átszakadását. A repedés a tapasztalatok szerint mindig a horony aljától terjed a csap felületéig. 3.3.2 Értékelés Az értékelés szempontjából mértékadó a 8 próbatest átszakadásáig eltelt tSF idő standardfolyadék esetében. A többi próbatest átszakadását nem kell megvárni. Az értékelés a termékkel való vizsgálatnál átszakadt próbatestek számával történő összehasonlítással történik. A tSF tárolási időn belül átszakadt próbatestek száma nem haladhatja meg a 8-at. 3.4 Magyarázat A „tárolási hőmérséklet” valamint a „horony alja és a lyukperem közötti távolság” vizsgálati paramétereket úgy kell megválasztani, hogy a megfelelő vizsgálat során „nedvesítőszer-oldat”, „ecetsav”, vagy „n-butil-acetát/nedvesítőszer n-butil-acetátos telített oldata” standardfolyadékkal ezen vizsgálati előírás értelmében kb. 28 nap öszszes vizsgálati időtartamon belül mértékadó eredményt kapjunk. Ehhez ~ 0,952 g/cm3 ± 2005/89/II. szám sűrűség és ~ 2,0 g/10 min folyási mutatószámú (MFI 190 ˚C/21,6 kg terhelés) nagy molekulatömegű polietilén szolgál alapul. Mivel a megítélés ezen vizsgálati előírás alapján mindig relatív megítélés kell legyen, a vizsgálat időtartamának rövidítése céljából a fent említett vizsgálati paraméterek bizonyos határok között változtathatók. Ezt a vizsgálati jelentésben fel kell tüntetni. 4. A kielégítő vizsgálati eredmény feltételei 4.1 Az „A” laboratóriumi módszer szerinti vizsgálati eredmény nem haladhatja meg a duzzadás általi 1% tömegnövekedést, ha az összehasonlításhoz az a) pont szerinti „nedvesítőszer oldatot” és a b) pont szerinti „ecetsavat” mint standardfolyadékot kell használni. Az „A” laboratóriumi módszer szerinti vizsgálati eredmény a vizsgált termékkel nem haladhatja meg az n-butil-acetáttal kapott duzzadás tömegnövekedését (kb. 4%), ha az összehasonlításhoz a c) betű szerinti „n-butil-acetát/nedvesítőszer n-butil-acetátos telített oldata” standardfolyadékot kell használni. 4.2 A „B” laboratóriumi módszer szerinti vizsgálati eredménynek az engedélyezendő töltőanyagra az összehasonlításhoz használt standardfolyadékhoz képest azonos vagy hosszabb tárolási időt kell adnia. „C” laboratóriumi módszer A 6.1.5.2.6, ill. a 6.5.4.3.5 bekezdés szerinti nagy sűrűségű, nagy molekulatömegű polietilénből készült tartály töltőanyag általi lehetséges oxidatív vagy molekula degradációs károsodásának meghatározásához a gyártási mintának megfelelő vastagság tartományba eső próbatest folyási mutatószámát (MFI 190 ˚C/21,6 kg terhelés az ISO 1133 szabvány 7. vizsgálati feltétele szerint) határozzák meg ezen próbatestnek a vizsgált töltőanyagban való tárolása előtt és után. A geometriailag azonos próbatestet a 6.1.6 szakasz e) pontja szerint „55%-os salétromsav” standardfolyadékban tárolva és a folyási mutatószámot meghatározva megállapítható, vajon az engedélyezendő töltőanyag károsító hatása a tartály anyagára gyengébb, azonos vagy erélyesebb. A próbatesteket 40 ˚C-on kell tárolni a végső megítélés lehetőségéig, legfeljebb azonban 42 napig. Amennyiben az engedélyezendő töltőanyag az „A” laboratóriumi módszer szerint 1% tömegnövekedéssel járó duzzadást okoz, a mérési eredmény meghamisításának elkerülésére a folyási mutatószám mérése előtt a próbatestet egyidejű tömegellenőrzés mellett meg kell szárítani, pl. vákuum szárítószekrényben tartva 50 ˚C-on tömegállandóságig, de rendszerint 7 napot meg nem haladó ideig. A kielégítő vizsgálati eredmény feltételei: A tartály anyagának az engedélyezendő töltőanyag által okozott folyási mutatószám növekedése ezen meghatározási módszer szerint az „55%-os salétromsav” standardfolyadék által okozott növekedést a vizsgálati módszerből fakadó 15%-os tűrés figyelembe vételével nem múlhatja felül. ≥

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes